ᱢᱤᱱᱟᱠᱥᱤ ᱞᱮᱠᱷᱤ

ᱢᱤᱱᱟᱠᱥᱤ ᱞᱮᱠᱷᱤ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱟᱨ ᱗ ᱡᱩᱞᱟᱭ ᱒᱐᱒᱑ ᱥᱟᱞ ᱠᱷᱚᱱ ᱥᱤᱧᱚᱛ ᱨᱤᱱᱤᱡ ᱵᱤᱫᱮᱥ ᱟᱨ ᱠᱟᱞᱪᱟᱨ ᱯᱚᱱᱚᱛ ᱢᱚᱱᱛᱨᱤ ᱠᱟᱱᱟᱭ ᱾ ᱱᱩᱭ ᱫᱚ ᱥᱤᱧᱚᱛᱤᱭᱟᱹ ᱡᱚᱱᱚᱛᱟ ᱯᱟᱨᱴᱤ ᱥᱮᱫ ᱠᱷᱚᱱ ᱑᱖ ᱟᱱ ᱟᱨ ᱑᱗ ᱟᱱ ᱞᱳᱠ ᱥᱚᱵᱷᱟ ᱨᱮ ᱱᱟᱶᱟ ᱫᱤᱞᱞᱤ ᱯᱟᱨᱞᱤᱭᱟᱢᱮᱱᱴᱟᱨᱤ ᱴᱚᱴᱷᱟ ᱠᱷᱚᱱ ᱥᱚᱸᱥᱚᱫᱽ ᱢᱮᱱᱟᱜᱼᱟ ᱾ ᱱᱤᱭ ᱫᱚ ᱥᱤᱧᱚᱛ ᱨᱮᱱᱟᱜ ᱥᱩᱯᱨᱤᱢ ᱠᱳᱨᱴ ᱨᱮ ᱢᱤᱫ ᱣᱚᱠᱤᱞ ᱦᱚᱸ ᱢᱮᱱᱟᱭᱟ ᱾

ᱩᱱᱤᱫᱚ ᱒᱐᱑᱔ ᱥᱟᱞ ᱨᱮᱱᱟᱜ ᱵᱟᱪᱷᱚᱱ ᱨᱮ ᱵᱷᱟᱡᱽᱯᱟ ᱠᱟᱱᱰᱤᱰᱮᱴ ᱞᱮᱠᱟᱛᱮ ᱦᱟᱭᱼᱯᱨᱚᱯᱷᱟᱭᱤᱞ ᱱᱟᱶᱟ ᱫᱤᱞᱞᱤ ᱯᱟᱨᱞᱤᱭᱟᱢᱮᱱᱴᱟᱨᱤ ᱴᱚᱴᱷᱟ ᱡᱤᱛᱟᱹᱣ ᱟᱨ ᱒᱐᱑᱙ ᱥᱟᱞ ᱨᱮ ᱟᱨᱦᱚᱸ ᱵᱟᱪᱷᱚᱱ ᱮᱱᱟ ᱾ ᱡᱩᱞᱟᱭ ᱒᱐᱑᱖ ᱥᱟᱞ ᱨᱮ, ᱩᱱᱤ ᱫᱚ ᱥᱚᱸᱥᱚᱫᱽ ᱨᱮ ᱞᱳᱠ ᱥᱚᱵᱷᱟ ᱨᱮᱱᱟᱜ ᱯᱨᱚᱵᱽᱞᱤᱡᱽ ᱠᱩᱢᱩᱴ ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱵᱟᱦᱟᱞ ᱞᱮᱱ ᱛᱟᱦᱮᱸᱫ ᱾ ᱡᱩᱞᱟᱭ ᱒᱐᱑᱙ ᱥᱟᱞ ᱨᱮ, ᱞᱳᱠ ᱥᱚᱵᱷᱟ ᱯᱟᱨᱥᱮᱛ ᱳᱢ ᱵᱤᱨᱞᱟ ᱫᱚ ᱞᱮᱠᱷᱤ ᱫᱚ ᱫᱤᱥᱩᱣᱟᱹ ᱩᱯᱠᱨᱚᱢ ᱨᱮ ᱯᱟᱨᱞᱤᱭᱟᱢᱮᱱᱴᱟᱨᱤ ᱠᱩᱢᱩᱴ ᱨᱤᱱᱤᱡ ᱯᱟᱨᱥᱮᱛ ᱵᱟᱦᱟᱞ ᱮᱱᱟ ᱾ ᱟᱨ ᱩᱱ ᱡᱷᱚᱜ ᱠᱷᱚᱱ ᱱᱩᱭ ᱫᱚ ᱱᱚᱣᱟ ᱯᱚᱫᱽ ᱨᱮ ᱢᱮᱱᱟᱭᱟ ᱾

ᱥᱮᱪᱮᱫ
ᱢᱤᱱᱟᱠᱥᱤ ᱞᱮᱠᱷᱤ ᱫᱚ ᱦᱤᱱᱫᱩ ᱠᱚᱞᱮᱡᱽ, ᱫᱤᱞᱞᱤ ᱠᱷᱚᱱ ᱵᱮᱪᱞᱚᱨ ᱨᱮᱱᱟᱜ ᱮ ᱰᱤᱜᱽᱨᱤ (ᱵᱤ.ᱮᱥᱥᱤ.) ᱠᱮᱫᱟ ᱾ ᱚᱱᱟ ᱥᱟᱶᱛᱮ, ᱞᱮᱠᱷᱤ ᱫᱚ ᱠᱮᱢᱯᱟᱥ ᱞᱚ ᱥᱮᱱᱴᱟᱨ, ᱯᱷᱮᱠᱭᱩᱞᱴᱤ ᱚᱯᱷ ᱞᱚ, ᱫᱤᱞᱞᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮ ᱵᱚᱞᱚ ᱮᱱᱟ, ᱡᱟᱦᱟᱸ ᱠᱷᱚᱱ ᱩᱱᱤᱫᱚ ᱑᱙᱘᱗ᱼ᱑᱙᱙᱐ ᱥᱟᱞ ᱫᱷᱟᱹᱵᱤᱡ ᱠᱟᱹᱱᱩᱱ ᱨᱮᱱᱟᱜ ᱮ ᱰᱤᱜᱽᱨᱤ (ᱮᱞᱮᱞᱵᱤ) ᱠᱮᱫᱟ ᱾

ᱟᱡᱟᱜ ᱠᱟᱹᱱᱩᱱ ᱰᱤᱜᱽᱨᱤ ᱯᱩᱨᱟᱹᱣ ᱠᱟᱛᱮ ᱛᱟᱭᱚᱢ, ᱩᱱᱤᱫᱚ ᱑᱙᱙᱐ ᱥᱟᱞ ᱨᱮ ᱫᱤᱞᱞᱤ ᱵᱟᱨ ᱠᱟᱣᱩᱱᱥᱤᱞ ᱨᱮ ᱵᱚᱞᱚ ᱮᱱᱟ, ᱟᱨ ᱥᱤᱧᱚᱛ ᱨᱮᱱᱟᱜ ᱥᱩᱯᱨᱤᱢ ᱠᱳᱨᱴ, ᱫᱤᱞᱞᱤ ᱦᱟᱭ ᱠᱳᱨᱴ ᱟᱨ ᱫᱤᱥᱚᱢ ᱨᱮᱱᱟᱜ ᱵᱷᱤᱱᱟᱹ ᱵᱷᱤᱱᱟᱹ ᱴᱷᱟᱶ ᱨᱮ ᱟᱹᱰᱤ ᱜᱟᱱ ᱮᱴᱟᱜ ᱠᱳᱨᱴ, ᱴᱨᱤᱵᱭᱩᱱᱚᱞ ᱟᱨ ᱩᱥᱩᱞ ᱥᱚᱢᱟᱱ ᱚᱛ ᱨᱮ ᱯᱨᱮᱠᱴᱤᱠ ᱮ ᱮᱦᱚᱵ ᱠᱮᱫᱟ ᱾

ᱨᱟᱡᱽᱟᱹᱨᱤ ᱠᱟᱹᱢᱤ
ᱞᱮᱠᱷᱤ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮ ᱥᱮᱞᱮᱫ ᱠᱟᱛᱮ ᱛᱟᱭᱚᱢ ᱟᱡᱟᱜ ᱨᱟᱡᱽᱟᱹᱨᱤ ᱡᱤᱭᱚᱱ ᱮ ᱮᱛᱚᱦᱚᱵ ᱠᱮᱫᱟ ᱾ ᱱᱩᱭ ᱟᱹᱰᱤ ᱞᱚᱜᱚᱱ ᱢᱟᱲᱟᱝ ᱥᱮᱫ ᱞᱟᱦᱟ ᱮᱱᱟ ᱟᱨ ᱒᱐᱑᱐ ᱥᱟᱞ ᱨᱮ ᱢᱤᱫ ᱚᱠᱛᱚ ᱨᱤᱱᱤᱡ ᱯᱟᱨᱴᱤ ᱯᱟᱨᱥᱮᱛ ᱫᱚ ᱱᱤᱛᱤᱱ ᱠᱟᱰᱠᱟᱨᱤ ᱦᱚᱛᱮᱛᱮ ᱱᱚᱣᱟ ᱛᱤᱨᱞᱟᱹ ᱣᱤᱝ, ᱵᱷᱟᱡᱽᱯᱟ ᱢᱟᱦᱤᱞᱟ ᱢᱚᱨᱪᱟ ᱨᱤᱱᱤᱡ ᱡᱚᱜᱚᱯᱟᱨᱥᱮᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱞᱮᱠᱟᱛᱮ ᱵᱟᱦᱟᱞ ᱮᱱᱟ ᱾ ᱞᱮᱠᱷᱤ ᱫᱚ ᱛᱟᱭᱚᱢ ᱛᱮ ᱒᱐᱑᱓ ᱥᱟᱞ ᱨᱮ ᱯᱟᱨᱴᱤ ᱨᱤᱱᱤᱡ ᱡᱟᱹᱛᱤᱭᱟᱹᱨᱤ ᱞᱮᱠᱪᱟᱨᱟᱨ ᱞᱮᱠᱟᱛᱮ ᱵᱟᱦᱟᱞ ᱞᱮᱱ ᱛᱟᱦᱮᱸᱫ ᱾ ᱞᱮᱠᱷᱤ ᱫᱚ ᱯᱟᱨᱴᱤ ᱵᱷᱤᱛᱤᱨ ᱜᱩᱡᱽᱨᱟᱛ ᱨᱤᱱᱤᱡ ᱢᱤᱫ ᱚᱠᱛᱚ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱱᱚᱨᱮᱱᱫᱨᱚ ᱢᱚᱫᱤ ᱟᱜ ᱰᱮᱦᱮᱨ ᱛᱮᱫ ᱜᱚᱲᱚᱥᱚᱦᱚᱫ ᱢᱟᱱᱟᱣᱟ ᱛᱟᱦᱮᱸᱫ ᱾ ᱞᱮᱠᱷᱤ ᱫᱚ ᱒᱐᱑᱔ ᱥᱟᱞ ᱨᱮᱱᱟᱜ ᱯᱟᱨᱞᱤᱭᱟᱢᱮᱸᱴᱟᱨᱤ ᱡᱮᱱᱮᱨᱟᱞ ᱵᱟᱪᱷᱱᱟᱣ ᱨᱮ ᱱᱟᱶᱟ ᱫᱤᱞᱞᱤ ᱵᱟᱪᱷᱱᱟᱣ ᱴᱚᱴᱷᱟ ᱞᱟᱹᱜᱤᱫ ᱵᱟᱪᱷᱱᱟᱣ ᱞᱟᱹᱲᱦᱟᱹᱭ ᱟᱨ ᱡᱩᱢᱤᱫᱽ ᱚᱠᱚᱭ ᱢᱟᱠᱚᱱ ᱫᱚ ᱒᱗᱐,᱐᱐᱐ ᱵᱷᱚᱴ ᱛᱮ ᱦᱟᱨᱟᱣ ᱮᱱᱟ ᱾ ᱱᱟᱶᱟ ᱫᱤᱞᱞᱤ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱥᱚᱸᱥᱚᱫᱽ ᱥᱚᱦᱮᱫ ᱞᱮᱠᱟᱛᱮ, ᱞᱮᱠᱷᱤ ᱫᱚ ᱱᱤᱛᱚᱜ ᱱᱟᱶᱟ ᱫᱤᱞᱞᱤ ᱱᱚᱜᱚᱨ ᱵᱟᱹᱭᱥᱤ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ ᱾"Meenakshi Lekhi takes oath as NDMC member" in The Hindu, 20 June 2014.

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:᱑᱙᱖᱗ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:᱑᱖ ᱟᱱ ᱞᱳᱠ ᱥᱚᱵᱷᱟ ᱥᱚᱦᱮᱫ
ᱛᱷᱚᱠ:ᱫᱤᱞᱞᱤ ᱨᱤᱱᱤᱡ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱨᱟᱡᱽᱟᱹᱨᱤ
ᱛᱷᱚᱠ:ᱫᱤᱞᱞᱤ ᱨᱤᱱᱤᱡ ᱞᱳᱠ ᱥᱚᱵᱷᱟ ᱥᱚᱦᱮᱫ